Nokia confirma un terminal MeeGo pa esti añu.
#000000
Recordemos, qu’hasta agora, el sistema operativu qu’usaba Nokia yera Symbian. Pero’l mercáu de los móviles taben llevándoselu iOS y Android básicamente. Nokia taba quedando atrás col so vieyu Symbian, y fai una selmana fizo una allianza con Micro$oft, cola que pretenden “tresformar” los 200 millones d’usuarios de Symbian en clientes de Windows Phone 7. (Ai mamina!)
#000002
Esto quier dicir que los teléfonos Nokia, llevarán la marca de “Ventanes” una temporada. Entós ¿qué pasa con MeeGo? ¿Abandónase? Pues non: Nokia nun abandona’l proyeutu (que yá empezó fai un par d’años), y sigui apostando por él. “MeeGo tien futuru y munchu” asina dixo’l CEO de la compañía Stephen Elop. Ye más: el compromisu confírmase cola anuncia de que Nokia asoleyará un terminal MeeGo pa esti añu. O dicho d’otru mou: Nokia va xugar a dos bandes.
#000003
Nun se sabe qué modelu de smartphone va sacar Nokia, pero lo que sí sabemos ye la posibilidá de qu’esi teléfonu podamos tenelu en llingua asturiana esti añu. Si tas pensando en mercar un móvil, igual t’interesa esperar un poco. 😉
#000004
Al final, ye’l software llibre el que vuelvi a facer dalgo pola to llingua, y non los sistemes privativos. Güei mesmo, lleíamos un mail de Margie Foster faciendo referencia al compromisu de Imad Sousou (de Intel) col proyeutu. Puedes instalar y probar MeeGo descargándolu dende la so páxina web
#000005
Esti artículu espublizóse'l 16 de Febreru de 2011 a les 16 de Febreru de 2011 y ta guardáu en Noticies.
Puede tar al corriente de los comentarios d'esti artículu gracies al feed RSS 2.0.
Los comentarios y los trackbacks tan zarraos.
#000006
1 comentariu al rodiu de “Nokia confirma un terminal MeeGo pa esti añu.”
#000007
Yo tengo ún con Android, pero cuando pueda tenese unu n’asturianu....p’allá voi de capitón! Siguíi informando!
#000008